
Temeljem članka članka 35. stavak 1. podstavak 4. Zakona o Predškolskom odgoju i obrazovanju (Narodne novine br. 10/97, 107/07, 94/13, 98/19, 57/22, 101/23, 145/23, 145/24, 146/25, 22/26) i članka 19. Statuta Predškolske ustanove Dječji vrtić Orebić (Klasa:003-01/23-01/01, Urbroj:2117-111-04-23-01) Upravno vijeće Predškolske ustanove Dječji vrtić Orebić, na temelju prethodne suglasnosti osnivača od dana 06. svibnja 2026.g. (KLASA:601-01/26-01/01,URBR.:2117-17-2-26-01) donosi


ODLUKU
o Planu upisa djece u P.U. Dječji vrtić Orebić    
za pedagošku godinu 2026/27. 


Članak 1.
Ovom Odlukom utvrđuje se način i organizacija upisa za 2026./2027. pedagošku godinu, kao i načini ostvarivanja prednosti pri upisu djece u Predškolsku ustanovu Dječji vrtić Orebić.

PODNOŠENJE PRIJAVA ZA UPIS DJECE U NOVU PEDAGOŠKU GODINU

Članak 2.
Prijave za upis djece u Dječji vrtić zaprimaju se od 8. svibnja 2026. g. do 22. svibnja 2026. g. Prijave se zaprimaju putem sustava E-upisi u periodu od 8. do 15. svibnja 2026. g. ili putem pošte na adresu: J.B. Jelačića 8, 20250 Orebić najkasnije do 22. svibnja 2024. g. 
Roditelj koji prijavljuje dijete za upis podnosi e-Prijavu putem aplikacije Središnjeg državnog ureda za razvoj digitalnog društva Republike Hrvatske (dalje u tekstu e-prijava) s odgovarajućom dokumentacijom. 
Roditelj je dužan u upisnom roku predati e-Prijavu s potpunom dokumentacijom, a e-prijave s nepotpunom dokumentacijom bodovat će se na temelju dostavljenih dokumenata.


UVJETI UPISA
Članak 3.
Pravo upisa u jasličke programe ostvaruju djeca koja do 31. kolovoza tekuće godine navrše jednu godinu života.
Pravo upisa u vrtićke programe ostvaruju djeca koja do 31. kolovoza tekuće godine navrše tri godine života.
Upis djeteta uvjetuje se urednim cijepljenjem protiv bolesti iz Programa obveznih cijepljenja s iznimkom djece koja imaju kontraindikacije na pojedina cjepiva. 
Ukoliko roditelji ne dostave navedenu potvrdu, dijete se ne može upisati u Vrtić. 
Upis djeteta u vrtićki program uvjetuje se i sistematskim pregledom doktora dentalne medicine. Ukoliko roditelji ne dostave navedenu potvrdu, dijete se ne može upisati u Vrtić. 
Roditelji su dužni navedenu Potvrdu dostaviti najkasnije do potpisivanja Ugovora o korištenju usluga Vrtića ukoliko ju nisu u mogućnosti dostaviti do kraja upisnog roka.
     
NAČIN OSTVARIVANJA PREDNOSTI
Članak 4.
Prednost pri upisu imaju djeca roditelja invalida Domovinskoga rata, djeca iz obitelji s troje ili više djece, djeca oba zaposlena roditelja, djeca s teškoćama u razvoju i s kroničnim bolestima koja imaju nalaz i mišljenje nadležnog tijela vještačenja ili potvrdu izabranog pedijatra ili obiteljskog liječnika da je razmjer teškoća u razvoju ili kronične bolesti okvirno u skladu s listom oštećenja funkcionalnih sposobnosti sukladno propisu kojim se uređuje metodologija vještačenja, djeca samohranih roditelja, djeca jednoroditeljskih obitelji, djeca osoba s invaliditetom upisanih u Hrvatski registar osoba s invaliditetom, djeca koja su ostvarila pravo na socijalnu uslugu smještaja u udomiteljskim obiteljima, djeca koja imaju prebivalište ili boravište na području Dječjeg vrtića, te djeca roditelja koji primaju dječji doplatak ili korisnika zajamčene minimalne naknade.
Način ostvarivanja prednosti iz stavka 2. ovoga članka pri upisu djece u Dječji vrtić uređuje osnivač dječjeg vrtića na način koji je opisan u članku 6. Pravilnika o upisu djece i ostvarivanju prava i obveza korisnika usluga P.U. Dječji vrtić Orebić (Klasa: 601-02-08/26-01/01, Urbroj: 2117-111-04-26-01).

Članak 5.
Red prvenstva upisa djeteta u vrtić razrađuje se metodom bodovanja prema sljedećim kriterijima:

	R.b.
	Opis kriterija
	Broj
bodova

	1.
	djeca roditelja invalida Domovinskog rata
	15

	2.
	djeca iz obitelji s troje djece ili više djece

	3

	3.
	djeca čija su oba roditelja zaposlena
	10

	4.
	djeca s teškoćama u razvoju i kroničnim bolestima 
	12

	5.
	djeca samohranih roditelja
	12

	6.
	djeca jednoroditeljskih obitelji 
	12

	7.
	djeca osoba s invaliditetom upisanih u Hrvatski registar osoba s invaliditetom
	15

	8.
	djeca koja su ostvarila pravo na socijalnu uslugu smještaja u udomiteljskim obiteljima
	8

	9.
	djeca i oba roditelja koji imaju prebivalište ili boravište na području dječjeg vrtića, odnosno područnog odjela 
	20

	10.
	djeca roditelja koji primaju doplatak za djecu 
	5

	11.
	djeca roditelja korisnika zajamčene minimalne naknade
	5



Djeca koja po natječaju, a temeljem bodovnih kriterija nisu upisana u Vrtić vode se na listi čekanja te će ostvarivati pravo upisa tijekom pedagoške godine ukoliko se oslobode     mjesta u dobno odgovarajućoj odgojnoj skupini ili se proširi kapacitet Vrtića.
VRSTE PROGRAMA
Članak 6.
Prijave za upis se podnose za ostvarivanje sljedećih programa predškolskog odgoja i naobrazbe:
1.REDOVITI CJELODNEVNI PROGRAM:
l.1. CENTRALNI VRTIĆ U OREBIĆU (BROJ SLOBODNIH MJESTA: 32)
Za djecu u dobi od 1 godine do polaska u osnovnu školu 

1.2. PODRUČNI ODJEL POTOMJE (BROJ SLOBODNIH MJESTA: 7)
[bookmark: _Hlk136977162]Za djecu od navršene 3 godine do polaska u osnovnu školu.

1.2. PODRUČNI ODJEL VIGANJ (BROJ SLOBODNIH MJESTA: 11)
Za djecu od navršene 3 godine do polaska u osnovnu školu. 
2. REDOVITI SKRAĆENI PROGRAM:

2.1. PODRUČNI ODJELI: 
- JANJINA (BROJ SLOBODNIH MJESTA: 10)
- TRPANJ (BROJ SLOBODNIH MJESTA: 13) 

Članak 7.
Roditelj odnosno skrbnik djeteta podnosi zahtjev za upis djeteta u određeni program Dječjeg vrtića, u pravilu ako stanuje na području na kojem djeluje Dječji vrtić, odnosno ako ima interes za izabrani program koji nudi Dječji vrtić.

DOKUMENTACIJA
Članak 8.

[bookmark: _Hlk228864942]Za sudjelovanje u javnom pozivu potrebno je priložiti sljedeću dokumentaciju:

· zahtjev za upis
· izvod iz matične knjige rođenih djeteta
· potvrdu o prebivalištu ili boravištu djeteta i oba roditelja, odnosno skrbnika (ne starije od 6 mjeseci) ili kopija osobne iskaznice
· dokaz  o državljanstvu
· potvrda o radnom statusu korisnika usluga (elektronički zapis HZMO (ne  starije od 30 dana)
· liječničko uvjerenje o obavljenom sistematskom zdravstvenom pregledu djeteta s podacima o cijepljenju (ne starije od 30 dana od dana podnošenja Zahtjeva)
· preslika iskaznice imunizacije

Kako bi dijete ostvarilo pravo na red prvenstva upisa metodom bodovanja, podnositelj zahtjeva prilaže sljedeću dokumentaciju:

· djeca roditelja invalida Domovinskog rata – rješenje o statusu invalida/žrtva Domovinskog rata s podatkom o postotku invalidnosti, odnosno rješenje o statusu osobe s invaliditetom i postotku invalidnosti
· djeca osoba s invaliditetom upisanih u Hrvatski registar osoba s invaliditetom – potvrda iz Registra osoba s invaliditetom
· djeca iz obitelji s troje ili više djece – preslike svih rodnih listova djece iz obitelji i preslike osobnih iskaznica djece
· za samohrane roditelje – smrtni list za umrlog roditelja ili potvrda o nestanku drugog roditelja, rješenje Hrvatskog zavoda za socijalni rad o privremenom uzdržavanju djeteta, rješenje Hrvatskog zavoda za socijalni rad o lišenju poslovne sposobnosti i oduzimanju roditeljske skrbi, dokument kojim se dokazuje dugotrajno liječenje ili izdržavanje kazne zatvora,
· djeca jednoroditeljskih obitelji – pravomoćna odluka suda o razvodu braka ili pravomoćno rješenje suda o povjeri djeteta na odgoj i čuvanje ili potvrda suda da su postupci razvoda braka i povjere na čuvanje u tijeku
· djeca s teškoćama u razvoju i kroničnim bolestima koja imaju nalaz i mišljenje tijela vještačenja ili potvrdu izabranog pedijatra ili obiteljskog liječnika da je razmjer teškoća u razvoju ili kronične bolesti okvirno u skladu s listom oštećenja funkcionalnih sposobnosti sukladno propisu kojim se utvrđuje metodologija vještačenja – preslika medicinske dokumentacije koja potvrđuje teškoću djeteta
· djeca koja imaju prebivalište ili boravište na području dječjeg vrtića, u slučaju da se zahtjev ne predaje putem sustava e – Upisi – potvrda o prebivalištu ili boravištu ili preslika osobne iskaznice
· djeca koja su ostvarila pravo na socijalnu uslugu smještaja u udomiteljskim obiteljima – rješenje Hrvatskog zavoda za socijalni rad o smještaju djece u udomiteljsku obitelj
· djeca roditelja koji primaju doplatak za djecu – rješenje ili potvrda o dječjem doplatku
· djeca roditelja korisnika zajamčene minimalne naknade – rješenje ili potvrda o ostvarenom pravu na zajamčenu minimalnu naknadu

U slučaju nedostavljanja traženih dokaza Korisnici usluge ne ostvaruju pravo prednosti po danom kriteriju.
Dječji vrtić zadržava pravo da radi pojašnjenja ili utvrđivanja određene prednosti od roditelja zatraži dodatne isprave, odnosno da sam provjeri činjenice vezane za ostvarivanje prednosti.

NAČIN PROVOĐENJA UPISA
Članak 9.
Postupak upisa djece u programe Dječjeg vrtića provodi Povjerenstvo za upis djece u Dječji vrtić (u nastavku teksta: Povjerenstvo).
Korisnik usluga podnosi djeteta podnosi zahtjev za upis djeteta za vrijeme javnog poziva za upis.
Iznimno, korisnik usluga može podnijeti zahtjev za naknadni upis djeteta tijekom pedagoške godine, o kojem odlučuje ravnatelj u roku od 15 dana, na prijedlog Povjerenstva, ako postoji slobodno mjesto sukladno Državnom pedagoškom standardu.

Članak 10.
Povjerenstvo provodi postupak koji prethodi donošenju rješenja o upisu:
· utvrđuje potpunost predanog zahtjeva,
· analizira zaprimljene zahtjeve i popratnu dokumentaciju,
· utvrđuje odgovaraju li zahtjevi uvjetima iz članaka 4. i 6. ovog Pravilnika,
· ako postoji sumnja o istinitosti određenog dokumenta, provjerava dokument kod izdavatelja,
· za svaki zahtjev utvrđuje broj bodova,
· sukladno Odluci Osnivača i Planu upisa, izrađuje prijedlog Liste reda prvenstva, 
· obavlja i druge poslove u skladu s Odlukom Osnivača i zakonom kojim se uređuje opći upravni postupak.

Na temelju izrađene Liste reda prvenstva, Povjerenstvo donosi rješenje o upisu u roku od 15 dana od dana isteka roka za podnošenje zahtjeva. 

Članak 11.
Protiv Rješenja o upisu može se izjaviti žalba Upravom vijeću u roku 15 dana od dana izvršene  dostave akta.
Žalba se predaje neposredno u pisanom obliku, osobno ili putem pošte na adresu vrtića J. B. Jelačića 8, 20250 Orebić.
Odluku o žalbi donosi Upravno vijeće u roku od 15 dana od dana isteka roka za podnošenje žalbe.

Članak 12.
Pravo na korištenje usluga Dječjeg vrtića Korisnik usluga ostvaruje isključivo na temelju sklopljenog Ugovora o pružanju usluga.
Ugovor potpisuju oba roditelja/staratelja vlastoručno, osim u iznimnim slučajevima.
Za novoupisanu djecu, Korisnik usluga dužan je sklopiti Ugovor nakon objave konačne liste reda prvenstva, a najkasnije prije nego dijete započne s ostvarivanjem programa. 
Ako se dijete upisuje tijekom pedagoške godine (naknadni upis), Ugovor se sklapa najkasnije do dogovorenog dana početka korištenja usluga.
Za djecu koja nastavljaju koristiti usluge u kontinuitetu (ranije upisana djeca), Korisnik usluga dužan je za svaku novu pedagošku godinu sklopiti novi Ugovor. Potpisivanju ovog ugovora pristupa se u upisnom roku.
Prilikom sklapanja Ugovora iz stavka 4. ovog članka, Korisnik usluga je obvezan priložiti:
· liječničko uvjerenje o obavljenom sistematskom pregledu djeteta (ne starije od mjesec dana),
· presliku iskaznice imunizacije,
· zubnu putovnicu.

Članak 13.

Sudjelovanje roditelja u ukupnoj cijeni pojedinih programa utvrđuje se u skladu s Pravilnikom o sudjelovanju roditelja korisnika usluga vrtića u ekonomskoj cijeni vrtića (Klasa:601-02/21-01/05, Urbroj:2138/03-02-21-01) od 29. rujna 2021. g. i svim njegovim izmjenama, kojeg je  donio osnivač, a ovisi o vrsti i  trajanju programa. 

Članak 14.
Ova Odluka stupa na snagu danom donošenja.

                                                                                                            Predsjednica Upravnog vijeća
[bookmark: _GoBack]                                                                                                            Silvija Skaramuča, v.r.

